[{"text_idx": "#000000", "text": "Kirjeldus: Peaaegu ko\u0303ik pildid teen kodu la\u0308hedal loodusmaastikel ja metsades. Kadakata\u0308ksiga (Saxicola rubetra) kohtun tihti niidul, kuhu ta igal suvel naaseb. Pildi saamiseks kulus palju aega, sest pidin o\u0303ppima lindu tundma ja vo\u0303itma tema usalduse, et saaksin talle vo\u0303imalikult la\u0308hedale minna. Kui usaldus oli saavutatud, sain teha pildi, millest olin unistanud."}, {"text_idx": "#000001", "text": "Kirjeldus: U\u0308hel varahommikul kuulsin po\u0303llu a\u0308a\u0308res la\u0308hedalt kostuvat mo\u0308iret. Seadsin sammud raiesmikule ja seal ta seisis \u2013 uhke hirvepull (Cervinae), kes so\u0303jakalt oma lehma juurest teisi pulle eemale peletas."}, {"text_idx": "#000002", "text": "Kirjeldus: Kodu la\u0308hedal voolab va\u0308ike oja, mis u\u0308llatab mind igal aastal oma suureneva elurikkusega. Ta\u0308navu suvel kohtasin seal kahte vesineitsikute (Calopteryx virgo) paari. Ja\u0308lgisin tunde, kuidas nad veetaimedele maandusid, tiibadega lehvitasid ja siis taas lendu to\u0303usid. Eriti meeldis mulle u\u0308ks isane vesineitsik, kes tagasihoidlikult vee kohal olevate taimede varjus puhkas."}, {"text_idx": "#000003", "text": "Kirjeldus: Sel kevadel aitasid rajakaamerad ma\u0308krade (Meles meles) tegevusel silma peal hoida. Mo\u0303nel korral, kui ise linnakute juurde la\u0308ksin, na\u0308gin ma\u0308krasid oma silmaga harva. Kuid just nendel kordadel o\u0303nnestus saada mo\u0303ni foto."}, {"text_idx": "#000004", "text": "Kirjeldus: Sindis on u\u0308ks vanade puudega kalmistu, kus vabadel o\u0303htutel jalutada, mo\u0303tiskleda ja linde vaadelda. Kalmistu pa\u0308rliks on just tamme-kirjura\u0308hn \u2013 liik, kes on meie maadel levima hakanud viimasel ku\u0308mnendil, kuid siiski veel va\u0308hearvukas. Sel pa\u0308eval oli mul au ja\u0308a\u0308dvustada, kuidas see haruldane lind pani aluse ja\u0308rgmisele po\u0303lvkonnale noortele ra\u0308hnidele. Pildistatud Pa\u0308rnumaal."}, {"text_idx": "#000005", "text": "Kirjeldus: Kotkaste tiivaliigutusi on alati nauditav vaadata. Nende tiivad on nii suured ja liiguvad uskumatult aeglaselt, kuid ometi suudavad neid suuri linde ha\u0308a\u0308letult ja graatsiliselt edasi kanda."}, {"text_idx": "#000006", "text": "Kirjeldus: Tallinnas Su\u0308tiste parkmetsas lendas ringi va\u0308ike lind. Ikka oksalt oksale kuniks leidis hetke, kus korra peatuda. Seda hetke ei vo\u0303inud lasta raisku minna ja pu\u0308u\u0308dsingi ta pildile."}, {"text_idx": "#000007", "text": "Kirjeldus: Kevadel on oravaemadel (Sciurus vulgaris) kiire aeg. Pesad vajavad ehitamist ja soojustamist. U\u0308ks agar mamma on kodu soojustamiseks leidnud sobiva samblatu\u0308ki. Pildistatud Mustama\u0308el Ma\u0308nni pargis."}, {"text_idx": "#000008", "text": "Kirjeldus: Maikuu on teatavasti aeg, mil rebasekutsikad urgudest va\u0308lja poevad ja asuvad maailma avastama. Selle pesakonna kutsikad olid aga ta\u0308ielikud orienteerumise meistrid! Nende koduku\u0308ngas oli labu\u0308rindiks,kus annab ikka a\u0308ra eksimata liigelda. U\u0308hel eriti uudishimulikul kutsikal o\u0303nnestus u\u0308les leida ka lepa all pikutav fotograaf ning ta pu\u0308hendas mulle paar hetke."}, {"text_idx": "#000009", "text": "Kirjeldus: U\u0308hel septembrihommikul uitas luhal po\u0303drakari. Po\u0303drad (Alces alces) hoidsid esialgu kaugemale, kuid minu va\u0308ikese kavaluse peale \u2013 imiteerisin po\u0303drapulli ohkimist \u2013 sai uudishimu julgematest vo\u0303itu. Seekord ja\u0308i fotole u\u0308ks erimoodi sarveharudega pull, kelle parem sarv oli murtud."}, {"text_idx": "#000010", "text": "Kirjeldus: U\u0308hel suveo\u0303htul na\u0308gin teisel pool heinamaad sokku (Capra). Hiilisin vaikselt la\u0308hemale, et temast pa\u0308ikeseloojangu valguses mo\u0303ned pildid teha, ja ja\u0308lgisin, mis suunas ta liigub. Sokuke seisis paigal, suu maitsvat rohelist ta\u0308is. Mingil hetkel tuli ta minu poole ja la\u0308ks kaarega mu selja taha. Sain mitu ilusat kaadrit, neist u\u0308ks on foto, kus sokk kontrollib o\u0303hku nuusutades, kas ko\u0303ik on ohutu."}, {"text_idx": "#000011", "text": "Kirjeldus: U\u0308hel mo\u0303nusal suvepa\u0308eval ka\u0308isin Rakvere tammikus oma tavapa\u0308rasel ringil. O\u0303rn seenevihm jahutas po\u0303ski, see oli mo\u0303nus vaheldus palavale pa\u0308evale. A\u0308kitselt ma\u0308rkasin lendamas huvitavat tiivulist, kellest u\u0308hel puhkehetkel o\u0303nnestus pilt teha. Kodus fotosid vaadates selgus, et olin leidnud haruldase liblika - kuslapuu-so\u0303rmiktiiva (Pterotopteryx dodecadactyla), keda pole varem La\u0308a\u0308ne-Virumaal kohatud! See lahe kohtumine ja\u0308a\u0308b meelde terveks eluks."}, {"text_idx": "#000012", "text": "Kirjeldus: Hu\u0308ljestel (Phocidae) on ma\u0308rkimisva\u0308a\u0308rne laisa elu \u2013 pikutavad ja lesivad hommikust o\u0303htuni! Arvan, et fotograafi na\u0308gemine oli nende jaoks na\u0308dala tippsu\u0308ndmus, millest ra\u0308a\u0308giti kogukonnas veel pikka aega."}]